სლოგანი: ჩვენი გამოცდილება თქვენი უპირატესობაა

ჩვენს შესახებ:

ფოსტაგრამი საფოსტო საკურიერო კომპანიაა, რომლის მიზანია, წლების განმავლობაში დაგროვილი გამოცდილების საფუძველზე, გაუმარტივოს მომხმარებელს ნივთის შეძენისა და მიწოდების პროცესი.

ფოსტაგრამი ახორციელებს ამანათების როგორც საერთაშორისო, ისე საქართველოს მასშტაბით მიტანას. ჩვენი სერვისები მორგებულია პარტნიორი კომპანიების ინტერესებსა და საჭიროებებზე და ეხმარება მათ, შეინარჩუნონ მომხმარებლების ნდობა.

სერვისები:

1. საერთაშორისო გზავნილები:

ფოსტაგრამი გთავაზობთ ამანათის მსოფლიოს ნებისმიერ ქვეყანაში გაგზავნის სერვისს. ხშირად ეს პროცესი დიდ თანხებთან და ჩაბარების ვადების დარღვევასთან ასოცირდება. ჩვენი მიზანია, მომხმარებელს შეეძლოს ამანათის საზღვარგარეთ გაგზავნა ხელმისაწვდომ ფასად და აკონტროლოს მისი ტრანსპორტირებისა და ჩაბარების პროცესი და თარიღები.

ამანათის საზღვარგარეთ გაგზავნას ფოსტაგრამი როგორც სახმელეთო, ისე საჰაერო გზებით ახორციელებს.

ავია გზავნილი:

ავიაგადაზიდვები ამანათების გაგზავნისა და ჩაბარების ყველაზე სწრაფ და სანდო გზას წარმოადგენს. ეს სერვისი გაძლევთ საშუალებას, გაგზავნოთ პირადი გზავნილები უსაფრთხოების სრული დაცვით.

საჰაერო გადაზიდვები განსაკუთრებით კომფორტულია მათთვის, ვინც საკუთარ წარმოებულ პროდუქციას, ხელნაკეთ ნივთებსა თუ ნახატებს საზღვარგარეთ ყიდის. აღნიშნული სერვისი ამცირებს ამანათის დაზიანებისა და ჩაბარების თარიღის ცვლილების რისკს.

სახმელეთო გზავნილი:

სახმელეთო გზავნილები გვაძლევს საშუალებას, მომხმარებელს შევთავაზოთ ამანათის როგორც ადრესატის მისამართამდე მიტანის, ისე ჩვენი ახლომდებარე ოფისიდან გატანის სერვისი.

სახმელეთო ამანათების გაგზავნა შესაძლებელია საბერძნეთში, იტალიაში, თურქეთში, გერმანიაში, საფრანგეთში, ესპანეთში, ავსტრიასა და რუსეთში.

1. საკურიერო სერვისი:

ფოსტაგრამი უზრუნველყოფს ამანათების ჩაბარებას მთელი საქართველოს მასშტაბით. გთავაზობთ გზავნილების მიწოდების როგორც სტანდარტულ, ისე სწრაფ და ექსპრეს სერვისებს. სტანდარტული სერვისით ამანათი ბარდება მეორე დღეს, ხოლო ექსპრესით - იმავე დღეს.

ჩვენ გთავაზობთ:

* **„კარიდან-კარამდე“ სერვისი:**

„კარიდან-კარამდე“ სერვისით სარგებლობა უმარტივებს მომხმარებელს ამანათის მიღების პროცესს. სერვისი გულისხმობს გამგზავნის მისამართიდან ამანათის აღებას და მიმღების მისამართამდე მიტანას;

* **გზავნილის უკან დაბრუნება:**

ონლაინ შეძენისას ხშირია შემთხვევები, როდესაც საჭირო ხდება ნივთის დაბრუნება სხვადასხვა მიზეზით, მათ შორის ხარვეზისა თუ ცდომილების გამო. ასეთ შემთხვევაში, ჩვენი კურიერი უზრუნველყოფს ამანათის დაბრუნებას საწყის მისამართზე.

* **ამანათების კონტროლი ონლაინ რეჟიმში:**

ფოსტაგრამის ვებ-გვერდზე გზავნილის დარეგისტრირება თქვენი პორტალის დახმარებით შეგიძლიათ. ამის შემდეგ, თქვენ აკონტროლებთ ამანათის სტატუსს და იღებთ სრულყოფილ ინფორმაციას მისი გაგზავნისა და წარმატებით ჩაბარების შესახებ.

იმ შემთხვევაში, თუ გზავნილის მიწოდებაზე ფიქსირდება შეფერხება, გაწვდით დეტალურ ინფორმაციას მიზეზებთან დაკავშირებით.

* **თანხის კურიერთან გადახდა:**

ამ სერვისის გამოყენებით, თანხის გადახდის პროცესი ბევრად მარტივდება. თქვენს მომხმარებელს შეუძლია ნივთის ღირებულება გადაიხადოს ამანათის ჩაბარებისას როგორც ნაღდი ანგარიშსწორებით, ასევე ტერმინალით.

* **საბანკო ხელშეკრულების ხელმოწერა:**

მომხმარებლისთვის სრული კომფორტის შესაქმნელად, ფოსტაგრამი საშუალებას გაძლევთ, პროდუქციის განვადებით გაყიდვის შემთხვევაში, ნივთთან ერთად გაგზავნოთ საბანკო ხელშეკრულება. ჩვენი კურიერი ჩააბარებს მომხმარებელს გზავნილს და ხელმოწერილ ხელშეკრულებას დაგიბრუნებთ.

* **წერილებისა და დოკუმენტაციის გაგზავნა:**

ბეჭდვითი მასალების მიმოცვლა კომპანიის ფუნქციონირების განუყოფელი ნაწილია. მიუხედავად იმისა, რომ ტექნოლოგიებმა გაამარტივა კომუნიკაციის პროცესი, სხვადასხვა საბუთის წარმოდგენა კომპანიებსა თუ სახელმწიფო უწყებებში ჯერ კიდევ ბეჭდური სახითაა სავალდებულო.

თქვენი დროისა და ენერგიის დაზოგვის მიზნით, ფოსტაგრამი უზრუნველყოფს წერილებისა და დოკუმენტაციის უსაფრთხო მიტანას ადრესატამდე, კონფიდენციალურობის დაცვით.

იმისათვის, რომ დოკუმენტაცია დროულად იქნას ჩაბარებული, შესაძლებელია როგორც სტანდარტული (მიტანა მეორე დღეს), ისე სწრაფი ან ექსპრეს მიწოდებით (მიტანა იმავე დღეს) სარგებლობა.

1. საპალეტე ტვირთების გადაზიდვა:

ფოსტაგრამი ახორციელებს საპალეტე და გაბარიტული ტვირთების გადაზიდვას მთელი საქართველოს მასშტაბით.

აღნიშნული სერვისის ღირებულება დგინდება ინდივიდუალურად მას შემდეგ, რაც მომხმარებელი მოგვაწვდის სრულყოფილ ინფორმაციას მისი საჭიროების შესახებ.

შესაძლებელია ნებისმიერი ტიპის ტვირთის გადაზიდვა, გარდა ფეთქებადი და აალებადი ტვირთისა.

1. ექსპრეს გზავნილი:

ექსპრეს გზავნილით სარგებლობა შესაძლებელია მხოლოდ თბილისში.

ამ სერვისის არჩევის შემთხვევაში ადრესატი ამანათს იღებს გაგზავნის დღესვე. იმისათვის, რომ შეძლოთ ექსპრეს გზავნილით სარგებლობა, საჭიროა, შეკვეთა დაფიქსირდეს 14:00 საათამდე, ხოლო ამანათის წონა არ აღემატებოდეს 20კგ-ს.

ფოსტაგრამის მთავარი მიზანი პარტნიორი კომპანიებისთვის მიტანის სერვისის გამარტივება და დახვეწაა. შესაბამისად, ნებისმიერი დამატებითი საჭიროების შემთხვევაში, მზად ვართ, დავამუშაოთ თქვენი მოთხოვნა და შევქმნათ თქვენზე მორგებული სერვისი.

საკონტაქტო ინფორმაცია:

ტელეფონის ნომერი: +995 514 24 07 70

მისამართი: გობრონიძის 9

იმეილი: info@postagram.ge